ब्लू वेलेंटाइन (फिल्म)
ब्लू वैलेंटाइन (Blue Valentine) सन् 2010 की अमेरिकी रोमांटिक नाटक फिल्म है, जिसे डेरेक सियानफ्रांस ने लिखा और निर्देशित किया है। सियानफ्रांस, कैमी डेलाविग्ने और जॉय कर्टिस ने इस फिल्म को लिखा है और बैंड ग्रिजली बियर ने इसे संगीतबद्ध किया है। ब्लू वैलेंटाइन में एक विवाहित जोड़े को दिखाया गया है, जिसका अभिनय मिशेल विलियम्स और रयान गोसलिंग ने किया है। इसमें उनके प्रेम-प्रसंग और कई सालों बाद उनकी शादी के टूटने के बीच के समय में आगे-पीछे होते हुये दिखाया है। फिल्म को समालोचकों की प्रशंसा मिली। विलियम्स को अकादमी पुरस्कारों में सर्वश्रेष्ठ अभिनेत्री और मोशन पिक्चर में सर्वश्रेष्ठ अभिनेत्री के लिए गोल्डन ग्लोब पुरस्कार – ड्रामा के लिए नामांकित किया गया। गोसलिंग को मोशन पिक्चर ड्रामा के लिए सर्वश्रेष्ठ अभिनेता श्रेणी में गोल्डन ग्लोब पुरस्कार के लिए नामांकन मिला।